Ruben Orbeli

Ruben Abgarovitš Orbeli (vene keeles Рубен Абгарович Орбели; 7. veebruar (vkj 26. jaanuar) 1880 Naxçıvan, Jerevani kubermang, Venemaa Keisririik – 9. mai 1943 Moskva) oli armeenia päritolu Nõukogude Liidu allveearheoloog ja õppejõud.

Juristi haridusega Orbeli pidas pärast 1918. aastat Tambovi Riiklikus Ülikoolis loenguid õigusteaduses, filosoofias ja eetikas. 1934. aastal asus ta Aleksei Krõlovi kutsel tööle teadusliku konsultandina EPRON-is (erisihitusega allveetööde ekspeditsioon). Orbelit peetakse allveearheoloogia rajajaks Nõukogude Liidus.

Isiklikku
Tema vennad olid arstiteadlane Leon Orbeli ja orientalist Jossif Orbeli ning tema tütar oli orientalist Russudana Orbeli.

Kategooria:Venemaa arheoloogid
Kategooria:Sukeldujad
Kategooria:Armeenia inimesed
Kategooria:Peterburi ülikooli vilistlased
Kategooria:Sündinud 1880
Kategooria:Surnud 1943